- Իրենք իրարամերժ տեսակէտներ են յայտնել այդ առիթով: Մի մասն ասել է , որ կ'առաջադրեն, միւս մասն ասել է , որ ոչ : Հենց խնդիրը դրանում է , եթէ անգամ իրենք ստորագրել են , մէկ է ես չէի վստահի: Ինչպէս Սերժ Սարգսեանը պաշտօնապէս յայտարարեց , որ ինքը մտադրութիւն չունի առաջադրուելու , բայց առաջադրուեց , այնպէս էլ այս պարագայում կարող են վարուել: Այդ պատճառով պէտք է պատրաստ լինել ցանկացած տեսակի զարգացումների , որոնք չի կարելի բացառել , այդ թւում և ներքաղաքական և արտաքին քաղաքական : Միանշանակ քաղաքացիները պէտք է պաշտպանեն իրենց իրաւունքները և թոյլ չտան նախկին իրավիճակի վերականգնում, որովհետեւ եթէ վերականգնուի նախկին իրավիճակը , շատ աւելի վատ է լինելու ամէն բան, դրան հետեւելու է ռեպրեսիաների (ճնշումներու Ա.Խ.) ալիքները և խիստ սահմանափակումները , հետեւաբար պիտի ուշադիր լինել այդ հրաժարականի օրերին, մշտապէս ականջալուր լինել վարչապետի յորդորներին և միշտ պատրաստ լինել փողոց դուրս գալուն ու ինչ որ գործողութիւններ անելուն, որովհետեւ եթէ մենք չպաշտպանենք, մեզ , մեր շահերը, որեւէ մէկը դա չի անի մեր փոխարէն: Ի վերջոյ, եթէ ժողովուրդը յոյսեր է կապում Նիկոլ Փաշինեանի հետ , պէտք է հասկանայ , որ Նիկոլ Փաշինեանի ուժը հենց ինքը ՝ ժողովուրդն է: Այդ պատճառով ես կարծում եմ , որ մենք վճռորոշ փուլում ենք և ժողովուրդը չպիտի նահանջի :Հակառակը՝ պիտի ամբողջացնի այս փուլը: